Oʻzbekiston Respublikasi Transport vazirligi huzuridagi Fuqaro aviatsiyasi agentligi faoliyatini tashkil etish toʻgʻrisida
(resolution, 2025-12-16)

Oʻzbekiston Respublikasi Prezidentining “Transport sohasida davlat boshqaruvi tizimini tubdan takomillashtirish chora-tadbirlari toʻgʻrisida” 2019-yil 1-fevraldagi PF-5647-son Farmoni va Oʻzbekiston Respublikasi Prezidentining “Oʻzbekiston Respublikasi Transport vazirligi faoliyatini tashkil etish toʻgʻrisida” 2019-yil 1-fevraldagi PQ-4143-son qarori ijrosini taʼminlash maqsadida Vazirlar Mahkamasi qaror qiladi: 1. Quyidagilar: Oʻzbekiston Respublikasi Transport vazirligi huzuridagi Fuqaro aviatsiyasi agentligining tuzilmasi 1-ilovaga muvofiq; Oʻzbekiston Respublikasi Transport vazirligi huzuridagi Fuqaro aviatsiyasi agentligi toʻgʻrisidagi nizom 4-ilovaga muvofiq. 2. Oʻzbekiston Respublikasi Transport vazirligi huzuridagi Fuqaro aviatsiyasi agentligi direktoriga zarur boʻlganda, Oʻzbekiston Respublikasi Transport vazirligi bilan kelishilgan holda tuzilmalariga boshqaruv xodimlarining belgilangan cheklangan umumiy soni doirasida oʻzgartirishlar kiritish huquqi berilsin. 4. Oʻzbekiston Respublikasi Hukumatining 7-ilovaga muvofiq ayrim qarorlari oʻz kuchini yoʻqotgan deb hisoblansin. 5. Oʻzbekiston Respublikasi Transport vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — transport vaziri A.J. Ramatov zimmasiga yuklansin. 1. Mazkur Nizom Oʻzbekiston Respublikasi Transport vazirligi huzuridagi Fuqaro aviatsiyasi agentligining (keyingi oʻrinlarda Agentlik deb ataladi) maqomi, asosiy vazifalari, funksiyalari, huquqlari, javobgarligini, faoliyatini tashkil etish va hisobot berish tartibini, shuningdek, Agentlik rahbarlarining funksional vazifalari va javobgarligini belgilaydi. 2. Agentlik fuqaro aviatsiyasi va eksperimental aviatsiyada havo kemalari parvozlarining xavfsizligini, shuningdek, noqonuniy aralashish harakatlaridan himoya qilishni taʼminlash boʻyicha Oʻzbekiston Respublikasi aviatsiya maʼmuriyati funksiyasini amalga oshiruvchi davlat organi hisoblanadi. 3. Agentlik oʻz faoliyatida Oʻzbekiston Respublikasi Transport vazirligiga (keyingi oʻrinlarda Transport vazirligi deb ataladi) boʻysunadi va hisobot beradi. 4. Agentlik oʻz faoliyatida Oʻzbekiston Respublikasi Konstitutsiyasi va qonunlariga, Oʻzbekiston Respublikasi Oliy Majlisi palatalarining qarorlariga, Oʻzbekiston Respublikasi Prezidentining farmonlari, qarorlari va farmoyishlariga, Oʻzbekiston Respublikasi Vazirlar Mahkamasining qarorlari va farmoyishlariga (keyingi oʻrinlarda Vazirlar Mahkamasi deb ataladi), Transport vazirligi qarorlari, shuningdek, ushbu Nizomga va boshqa qonun hujjatlariga amal qiladi. 5. Agentlikning oʻz vakolatlari doirasida qabul qilgan qarorlari davlat va xoʻjalik boshqaruvi organlari, mahalliy ijro etuvchi hokimiyat organlari, boshqa tashkilotlar va ularning mansabdor shaxslari, shuningdek, fuqarolar tomonidan bajarilishi majburiy hisoblanadi. 6. Agentlik yuridik shaxs hisoblanadi, Oʻzbekiston Respublikasi Davlat gerbi tasviri tushirilgan va oʻz nomi davlat tilida yozilgan muhrga va blankalarga, mustaqil balansiga, Oʻzbekiston Respublikasi Moliya vazirligi Gʻaznachiligida shaxsiy gʻazna hisobvaraqlariga, bank hisobraqamlariga, shu jumladan chet el valyutasidagi hisobraqamlariga ega. Agentlik oʻz emblemasiga ega. 7. Agentlikning rasmiy nomi: a) davlat tilida: toʻliq — Oʻzbekiston Respublikasi Transport vazirligi huzuridagi Fuqaro aviatsiyasi agentligi; qisqartirilgani — “Oʻzaviatsiya” agentligi; b) ingliz tilida: toʻliq — Civil aviation Agency under the Ministry of transport of the Republic of Uzbekistan; qisqartirilgani — Civil Aviation Agency of Uzbekistan (CAA of Uzbekistan). v) rus tilida: toʻliq — Agentstvo grajdanskoy aviatsii pri Ministerstve transporta Respubliki Uzbekistan; qisqartirilgani — Agentstvo “Uzaviatsiya”. 8. Agentlik joylashgan joy (pochta manzili): 100015, Toshkent shahri, Mirobod tumani, Nukus koʻchasi, 73b-uy. 9. Quyidagilar Agentlikning asosiy vazifalari hisoblanadi: havo hududidan foydalanuvchilarning Oʻzbekiston Respublikasi havo hududidan xavfsiz foydalanishlari, parvozlar insonlar sogʻligʻi va hayotiga, atrof-muhitga hamda davlat manfaatlariga xavf solmagan holda amalga oshirilishini taʼminlash, oʻz vakolatlari doirasida havoda harakatlanishga xizmat koʻrsatish tashkil etilishini va Oʻzbekiston Respublikasining havo hududidan foydalanishni nazorat qilish; Oʻzbekiston Respublikasi fuqaro aviatsiyasi va uning obyektlarining xavfsiz faoliyat koʻrsatishini, shuningdek, aviatsiyani noqonuniy aralashish harakatlaridan himoya qilish choralarini amalga oshirish orqali havo kemalari yoʻlovchilari hamda ekipaj aʼzolarining hayoti va sogʻligʻi xavfsizligini taʼminlash; parvozlar xavfsizligini taʼminlash boʻyicha fuqaro aviatsiyasi faoliyati sohasidagi sertifikatlash ishlarini tashkil etish va taʼminlash; fuqaro aviatsiyasi va eksperimental aviatsiya faoliyati sohasida davlat nazoratini olib borish; xalqaro tashkilotlarda Oʻzbekiston Respublikasi fuqaro aviatsiyasi manfaatlarini ifoda etish. 10. Agentlik oʻziga yuklangan vazifalarga muvofiq quyidagi funksiyalarni amalga oshiradi: a) havo hududidan foydalanuvchilarning Oʻzbekiston Respublikasi havo hududidan xavfsiz foydalanishlari, parvozlar insonlar sogʻligʻi va hayotiga, atrof-muhitga hamda davlat manfaatlariga xavf solmagan holda amalga oshirilishini taʼminlash, oʻz vakolatlari doirasida havoda harakatlanishga xizmat koʻrsatish tashkil etilishini va Oʻzbekiston Respublikasining havo hududidan foydalanishni nazorat qilish sohasida: fuqaro aviatsiyasi va eksperimental aviatsiya faoliyati sohasida Xalqaro fuqaro aviatsiyasi toʻgʻrisidagi konvensiya (1944-yilgi Chikago konvensiyasi) va uning ilovalari talablariga asosan normativ-huquqiy hujjatlar loyihasini ishlab chiqadi; fuqaro havo kemalari davlat reyestrini, fuqaro aviatsiyasining eksperimental havo kemalari va uchuvchisiz uchish apparatlarining hisobini yuritadi; havo kemalaridan texnik va uchish maqsadida foydalanish hujjatlarini tasdiqlaydi; fuqaro aviatsiyasi obyektlariga berilgan xorijiy sertifikatlarni, xorijiy davlatlar tomonidan aviatsiya mutaxassislariga berilgan sertifikatlarni (guvohnomalarni) eʼtirof etishni taʼminlaydi; xorijiy davlatlarning ekspluatantlari tomonidan Oʻzbekiston Respublikasiga muntazam qatnovlar bajarilishi uchun ekspluatatsiya ruxsatnomalarini beradi va havo transporti orqali xavfli yuklar, qurol-yarogʻ, harbiy texnika, harbiy mol-mulk, portlovchi moddalar va buyumlar, shuningdek, harbiy kontingentlar tranzitini amalga oshirishda vakolatli organlar uchun xulosalar tayyorlaydi; havo kemalari ekspluatantlariga parvozlarni amalga oshirishlari uchun bir martalik ruxsatnomalar beradi; parvozlar xavfsizligiga tahdid solishi mumkin boʻlgan faoliyat turlarini amalga oshirish uchun ruxsatnomalar beradi; Oʻzbekiston Respublikasi fuqaro aviatsiyasi havo kemalari parvozlarining xavfsizligini taʼminlash davlat dasturini takomillashtirishni va amalga oshirishni quyidagi hujjatlarni berish bilan taʼminlaydi: havo kemalari ekspluatantining sertifikati; havo kemalariga texnik xizmat koʻrsatuvchi tashkilotlar sertifikati; fuqaro aviatsiyasi va eksperimental aviatsiya aerodromi, birgalikda foydalaniladigan (joylashgan) aerodromlar sertifikati; Oʻzbekiston Respublikasi fuqaro aviatsiyasi kadrlarini tayyorlash oʻquv markazining sertifikati; fuqaro havo kemasi roʻyxatdan oʻtkazilganligi toʻgʻrisida guvohnoma; fuqaro havo kemasi roʻyxatdan chiqarilganligi toʻgʻrisida guvohnoma; eksperimental havo kemasi davlat hisobiga olingani toʻgʻrisida guvohnoma; fuqaro havo kemasining uchishga yaroqlilik sertifikati; fuqaro havo kemalarining radio jihozlari sertifikati; fuqaro havo kemalarining shovqin boʻyicha sertifikati; fuqaro aviatsiyasining tibbiy-uchish ekspert komissiyasini tayinlash toʻgʻrisida guvohnoma; fuqaro aviatsiyasining uchuvchisiz uchish apparatidan foydalanishga ruxsat toʻgʻrisida xulosa; kasbiy faoliyatini olib borishlari uchun aviatsiya xodimlari guvohnomasi; aviatsiya xodimi tibbiy koʻrikdan oʻtganligi haqida xulosa; ushbu kichik bandda koʻrsatilgan hujjatlarning amal qilishini belgilangan tartibda toʻxtatib qoʻyadi; b) Oʻzbekiston Respublikasi fuqaro aviatsiyasi va uning obyektlarining xavfsiz faoliyat koʻrsatishini, shuningdek, aviatsiyani noqonuniy aralashish harakatlaridan himoya qilish choralarini amalga oshirish orqali havo kemalari yoʻlovchilari hamda ekipaj aʼzolarining hayoti va sogʻligʻi xavfsizligini taʼminlash sohasida; Oʻzbekiston Respublikasida fuqaro aviatsiyasini noqonuniy aralashish harakatlaridan himoya qilishni taʼminlash davlat dasturini amalga oshirish va takomillashtirishni taʼminlaydi; v) parvozlar xavfsizligini taʼminlash boʻyicha fuqaro aviatsiyasi faoliyati sohasidagi sertifikatlash ishlarini tashkil etish va taʼminlash sohasida: Quyidagilarni amalga oshiradi: havo kemalari ekspluatantlarini sertifikatlaydi; havo kemalariga texnik xizmat koʻrsatish tashkilotlarini sertifikatlaydi; fuqaro aviatsiyasi va eksperimental aviatsiya aerodromlarini, birgalikda foydalaniladigan (joylashgan) aerodromlarni sertifikatlaydi; Oʻzbekiston Respublikasi fuqaro aviatsiyasi kadrlarini tayyorlash oʻquv markazlarini sertifikatlaydi; g) fuqaro aviatsiyasi va eksperimental aviatsiya faoliyati sohasida davlat nazoratini olib borishda quyidagilarga rioya etilishining davlat nazoratini tashkil etish va amalga oshirishni taʼminlaydi: fuqaro havo kemalari va uchuvchisiz uchish apparatlari parvozlarini tashkil etish, taʼminlash va bajarish qoidalari; fuqaro havo kemalaridan foydalanish va ularga texnik xizmat koʻrsatish qoidalari; fuqaro havo kemalarini ishlab chiqarish qoidalari (ulardan foydalanish jarayonida ushbu kemalarning parvozlari xavfsizligiga taʼsir qiluvchi ishlab chiqarish kamchiliklari aniqlangan taqdirda); fuqaro aviatsiyasi va eksperimental aviatsiya aerodromlarini, birgalikda foydalaniladigan (joylashgan) aerodromlardan fuqaro havo kemalari parvozlari xavfsizligini taʼminlash boʻyicha foydalanish qoidalari, shuningdek, yer ustidagi asbob-uskunalaridan foydalanish qoidalari; fuqaro havo kemalarining parvozlari xavfsizligini va aviatsiya xavfsizligini taʼminlash sohasida aviatsiya xodimlarini tayyorlash qoidalari (shu jumladan, xodimlarni tekshirish va ularga ishlashiga ruxsat berish); fuqaro havo kemalarining uchishga yaroqlilik normalari; fuqaro aviatsiyasi va eksperimental aviatsiya aerodromlarining foydalanishga yaroqlilik normalari; fuqaro aviatsiyasi va eksperimental aviatsiya xodimlarini tibbiy koʻrikdan oʻtkazish qoidalari; Oʻzbekiston Respublikasi havo hududidan foydalanish va havoda harakatlanishni tashkil etish va xizmat koʻrsatish qoidalari; Oʻzbekiston Respublikasi aviatsiya aloqa tizimlari va aeronavigatsiya vositalari ishonchli ishlashini taʼminlash qoidalari; parvozlarni meteorologik taʼminlash qoidalari; havo kemalari va maxsus transport vositalarining aerodrom perronida harakatlanishini boshqarish va tashkil etish qoidalari; aerodrom ekspluatanti tomonidan havo kemalarining qush va yovvoyi hayvonlar bilan toʻqnashish holatlarining oldini olish tadbirlarini bajarish; parvozlar xavfsizligiga tahdid solishi mumkin boʻlgan faoliyatni amalga oshirish qoidalari; parvozlar xavfsizligiga tahdid soluvchi obyektlarni belgilash qoidalari; havo transportida yoʻlovchi, bagaj, yuk (xavfli yuk) va pochta tashish qoidalari; fuqaro aviatsiyasining tegishli tashkilotlarida parvozlar xavfsizligini boshqarish tizimini joriy qilish va uning faoliyat koʻrsatishi; Oʻzbekiston Respublikasiga fuqaro aviatsiyasining noqonuniy aralashish harakatlaridan aviatsiya xavfsizligini taʼminlash boʻyicha normalari, qoidalari va tartibi; parvozlarning qidiruv, avariya-qutqaruv taʼminoti qoidalari; Oʻzbekiston Respublikasiga parvozlarni amalga oshiruvchi xorijiy davlatlar ekspluatantlarining parvozlarni amalga oshirish qoidalari; d) xalqaro tashkilotlarda Oʻzbekiston Respublikasi fuqaro aviatsiyasi manfaatlarini ifoda etish sohasida: parvozlar xavfsizligi va aviatsiya xavfsizligi sohasida Oʻzbekiston Respublikasi imzolagan memorandumlarni amalga oshirish, standartlar va tavsiyalarni joriy qilish masalalari boʻyicha Xalqaro fuqaro aviatsiyasi tashkiloti (IKAO) bilan hamkorlikni amalga oshirish; Agentlik vakolatlariga kiritilgan masalalar boʻyicha boshqa davlatlarning tegishli tashkilotlari bilan aloqalarni belgilangan tartibda amalga oshirish, oʻz vakolatiga tegishli boʻlgan Oʻzbekiston Respublikasining xalqaro shartnomalari bajarilishini taʼminlash; parvozlar xavfsizligi va aviatsiya xavfsizligini taʼminlash masalalari boʻyicha xalqaro tashkilotlar ishida, konferensiyalarda va seminarlarda ishtirok etish, normativ-huquqiy bazani, havo kemalaridan uchish va texnik foydalanish, havo navigatsiyasini, havoda harakatni tashkil qilish, fuqaro aviatsiyasi inspektorlari tarkibini tayyorlashni takomillashtirish. 11. Agentlik oʻziga yuklangan vazifalar va funksiyalarni bajarish uchun quyidagi huquqlarga ega: Agentlikka yuklangan vazifalar va funksiyalarning bajarilishi bilan bogʻliq normativ-huquqiy hujjatlarni, shuningdek, boshqa hujjatlarni Transport vazirligiga belgilangan tartibda kiritish; Agentlik vakolatiga kiruvchi masalalar boʻyicha davlat va xoʻjalik boshqaruvi organlari, mahalliy ijro etuvchi hokimiyat organlarining faoliyatini belgilangan tartibda muvofiqlashtirish; Agentlik vakolatiga kiruvchi masalalarni hal etish uchun zarur boʻlgan maʼlumotlarni davlat va xoʻjalik boshqaruvi organlari, mahalliy davlat hokimiyati organlaridan belgilangan tartibda soʻrash va olish; Agentlik vakolatiga kiruvchi masalalar boʻyicha davlat statistika organlaridan zarur statistika maʼlumotlarini bepul olish; Agentlik xodimlarini ularning tegishli sohadagi faoliyatining asosiy koʻrsatkichlarini bajarishi hisobga olingan holda, moddiy ragʻbatlantirish tartibi, miqdorlari va shartlarini belgilash; Agentlik vakolatiga kiruvchi masalalar boʻyicha Vazirlikka, davlat va xoʻjalik boshqaruvi organlari, mahalliy davlat hokimiyati organlariga koʻrib chiqish uchun takliflar kiritish; Transport vazirligi topshirigʻiga asosan Oʻzbekiston Respublikasining xalqaro shartnomalari loyihalarini tayyorlashda belgilangan tartibda ishtirok etish, Agentlik vakolatiga kiruvchi masalalar boʻyicha idoralararo tusdagi xalqaro shartnomalarni belgilangan tartibda tuzish; Transport vazirligi topshirigʻiga asosan Agentlik vakolatiga taalluqli masalalar boʻyicha Oʻzbekiston Respublikasi manfaatlarini xalqaro darajada belgilangan tartibda ifoda etish; Transport vazirligiga fuqaro aviatsiyasi faoliyati sohasida Oʻzbekiston Respublikasining xalqaro shartnomalarini tuzish toʻgʻrisidagi takliflarni taqdim etish; havo kemalari parvozlarining xavfsizligini hamda fuqaro aviatsiyasini noqonuniy aralashish harakatlaridan himoya qilishni taʼminlaydigan belgilangan qoidalar va normalarga havo kemalari ekspluatantlari va aviatsiya tashkilotlari tomonidan rioya etilishini oʻz vakolatlari doirasida belgilangan tartibda tekshirish; ichki va xalqaro havo yoʻllarida qatnovlarni amalga oshirishda Agentlik inspektorlarini belgilangan tartibda havo kemalari ekipajlari tarkibiga tekshiruvchilar sifatida kiritish, shuningdek, aylana uchishlar, havo kemalarini bir joydan boshqa joyga uchirib oʻtishda va aviatsiya ishlarining boshqa turlarida Oʻzbekiston Respublikasi ekspluatantining havo kemalari ekipajlari tarkibida parvozlarni amalga oshirish; aviatsiya xavfsizligini taʼminlash qoidalariga rioya qilib, Agentlik inspektori xizmat guvohnomasini koʻrsatgan holda havo kemalariga, fuqaro aviatsiyasi tashkilotlarining binolari va inshoatlariga toʻsiqsiz kirish xamda xizmat hujjatlarini tekshirish; zarur boʻlgan hollarda, yuridik va jismoniy shaxslarga tekshirishlar oʻtkazish jarayonida aniqlangan kamchiliklarni soʻzsiz bartaraf etish boʻyicha yozma koʻrsatmalar berish; havo kemasining yaroqliligini va davlat roʻyxatidan oʻtkazilganligini tasdiqlovchi majburiy kema hujjatlariga va unga qoʻyilgan talablar buzilgan hollarda havo kemasining parvozini toʻxtatib turish; agar parvozlar xavfsizligiga tahdid qilinadigan boʻlsa, aerodromlar yoki uchish maydoni uchastkalaridan, aerodrom uskunalaridan foydalanishga cheklovlar joriy etish; davlat organlari va boshqa tashkilotlar, shu jumladan, yetakchi loyiha institutlari, ilmiy va taʼlim muassasalari, xalqaro tashkilotlar hamda xorijiy kompaniyalarning yuqori malakali mutaxassislarini va ekspertlarni shartnoma asosida jalb qilish; havo transporti organlari nomidan maʼmuriy huquqbuzarliklar toʻgʻrisidagi ishlarni koʻrib chiqishga va maʼmuriy jazolarni qoʻllashga; Agentlik qonun hujjatlariga muvofiq boshqa huquqlarga ega ham boʻlishi mumkin. 12. Agentlik: Agentlikka yuklangan vazifalar va funksiyalar samarali bajarilishi; Agentlik faoliyati bilan bogʻliq prognoz koʻrsatgichlarga erishilishini soʻzsiz taʼminlash; Transport vazirligiga kiritiladigan, shuningdek, Agentlik tomonidan qabul qilinadigan normativ-huquqiy hujjatlar va boshqa hujjatlar loyihalarining sifati, yakuniy natijalari va amalga oshirilishi, oqibatlari; fuqaro aviatsiyasi sohasida fuqarolar va tadbirkorlik subyektlarining huquqlari va qonuniy manfaatlariga rioya etilishi hamda muhofaza qilinishini taʼminlash uchun masʼuldir. 13. Agentlikka Oʻzbekiston Respublikasi transport vaziri taqdimnomasiga koʻra, Vazirlar Mahkamasi tomonidan lavozimga tayinlanadigan va lavozimdan ozod etiladigan direktor rahbarlik qiladi. 14. Agentlik direktorining oʻrinbosari Agentlik direktorining taqdimnomasiga koʻra, Oʻzbekiston Respublikasi transport vaziri tomonidan lavozimga tayinlanadi va lavozimdan ozod etiladi. 15. Agentlik direktori moddiy taʼminot, transport va tibbiy xizmat koʻrsatish shartlari boʻyicha vazir oʻrinbosariga tenglashtiriladi. 16. Agentlik direktori boʻlmagan vaqtda uning vakolatlari oʻrinbosari tomonidan amalga oshiriladi. 17. Agentlik direktori nizomlarni hamda belgilangan shtatlar soni doirasida Agentlik apparati tuzilmasini va shtatlar jadvalini tasdiqlaydi. 18. Agentlik oʻz vazifalari va funksiyalarini amalga oshirishda davlat va xoʻjalik boshqaruvi organlari, mahalliy davlat hokimiyati organlari va boshqa tashkilotlar bilan oʻzaro hamkorlik qiladi. 19. Quyidagilar Agentlik direktorining asosiy funksional vazifalari hisoblanadi: Oʻzbekiston Respublikasi Konstitutsiyasi va qonunlarining, shuningdek, boshqa normativ-huquqiy hujjatlarning talablariga rioya qilish; Agentlik faoliyatiga umumiy rahbarlikni amalga oshirish, Oʻzbekiston Respublikasi Prezidentining tegishli hujjatlari, Vazirlar Mahkamasining va Transport vazirligining qarorlari va boshqa qonun hujjatlari bilan Agentlikka yuklangan vazifa va funksiyalarning bajarilishini tashkil etish; Agentlik faoliyatini yanada takomillashtirish boʻyicha Oʻzbekiston Respublikasi Prezidentining hujjatlari va Vazirlar Mahkamasining va Transport vazirligining qarorlari bilan tasdiqlangan kompleks dastur va chora-tadbirlar ijrosini tanqidiy va chuqur tahlil qilish; Agentlik faoliyati bilan bogʻliq prognoz koʻrsatkichlarga soʻzsiz erishilishi boʻyicha amaliy choralarni ishlab chiqish va qabul qilish; Transport vazirligi topshirigʻiga asosan Oʻzbekiston Respublikasi Prezidenti maslahatchilarining tarkibiy boʻlinmalari va Vazirlar Mahkamasining kotibiyatlari, shuningdek, tegishli vazirliklar va idoralar bilan Agentlik faoliyati sohasiga kiradigan masalalar boʻyicha oʻzaro hamkorlik qilish, masalalarning Vazirlar Mahkamasi va uning Rayosati majlislarida koʻrib chiqilishida ishtirok etish; Oʻzbekiston Respublikasi Prezidenti, Oʻzbekiston Respublikasining Bosh vaziri, uning oʻrinbosarlari va maslahatchilarining, Transport vazirligi rahbarlarining topshiriqlarini oʻz vaqtida, toʻliq va sifatli ijro etish; oʻz oʻrinbosarining va Agentlikning boshqa mansabdor shaxslarining vakolatlarini belgilash, Agentlik faoliyatining alohida uchastkalariga rahbarlik qilish borasida oʻrinbosari va boshqa mansabdor shaxslarining shaxsiy javobgarlik darajasini belgilash; Agentlik faoliyatini rejalashtirishni tashkil etish, Agentlik va oʻz oʻrinbosarining ish rejalarini tasdiqlash, ularning bajarilishi yuzasidan nazoratni taʼminlash; Oʻzbekiston Respublikasi Prezidenti, Vazirlar Mahkamasining va Transport vazirligining hujjatlari va topshiriqlari ijrosini tashkil etish va monitoringining amaliy tizimini yaratish, Agentlik faoliyatida ijro intizomini mustahkamlash borasida amaliy chora-tadbirlarni amalga oshirish, shuningdek, Oʻzbekiston Respublikasi Prezidentining “Oʻzbekiston Respublikasi Prezidentining hujjat va topshiriqlarini samarali va natijali ijro etish, shuningdek, ijro intizomini mustahkamlash uchun Oʻzbekiston Respublikasi Prezidentining Davlat maslahatchilari, Vazirlar Mahkamasi va uning komplekslarining, davlat va xoʻjalik boshqaruvi organlari rahbarlarining, shuningdek, barcha darajadagi hokimliklarning shaxsiy javobgarligi toʻgʻrisida” 2017-yil 11-apreldagi PQ-2881-son hamda “Davlat organlari va tashkilotlarida ijro intizomini yanada mustahkamlash boʻyicha chora-tadbirlar toʻgʻrisida” 2018-yil 5-oktabrdagi PQ-3962-son qarorlari, Vazirlar Mahkamasining “Ijro intizomini mustahkamlash toʻgʻrisida” 1999-yil 12-yanvardagi 12-son qarori talablariga muvofiq topshiriqlarning oʻz vaqtida va sifatli bajarilishi uchun tarkibiy tuzilmalar rahbarlarining shaxsiy javobgarligini oshirish choralarini koʻrish; Agentlik xodimlarini muntazam ravishda qayta tayyorlash va malakasini oshirishni tashkil etish; Agentlik xodimlarini lavozimga tayinlash va lavozimdan ozod qilish; Agentlikda kadrlarni tayinlash va joy-joyiga qoʻyish, ularning samarali faoliyati uchun zarur shart-sharoitlar yaratish, Agentlikning kadrlar zaxirasini shakllantirish; faoliyat sohasi boʻyicha normativ-huquqiy hujjatlarning sifatli ishlab chiqilishini, ularning “Normativ-huquqiy hujjatlar toʻgʻrisida”gi, “Qonun loyihalarini tayyorlash va ularni Oʻzbekiston Respublikasi Oliy majlisining Qonunchilik palatasiga kiritish tartibi toʻgʻrisida”gi, Oʻzbekiston Respublikasi Qonunlarining talablari, Oʻzbekiston Respublikasi Prezidentining 2018-yil 8-avgustdagi PF-5505-son Farmoni bilan tasdiqlangan “Norma ijodkorligi faoliyatini takomillashtirish konsepsiyasini tasdiqlash toʻgʻrisida”, Oʻzbekiston Respublikasi Prezidentining 2018-yil 26-avgustdagi PF-5519-son Farmoni bilan tasdiqlangan Oʻzbekiston Respublikasi Prezidenti Administratsiyasining Reglamenti (keyingi oʻrinlarda Oʻzbekiston Respublikasi Prezidenti Administratsiyasi Reglamenti deb ataladi) hamda Vazirlar Mahkamasining 2019-yil 22-martdagi 242-son qarori bilan tasdiqlangan Oʻzbekiston Respublikasi Vazirlar Mahkamasining Reglamenti (keyingi oʻrinlarda Vazirlar Mahkamasining Reglamenti deb ataladi) talablariga qatʼiy muvofiq ravishda oʻz vaqtida Transport vazirligiga kiritilishini tashkil etish, ularni Transport vazirligi apparatida ishlab chiqilishida, Transport vazirligi rahbariyati huzurida himoya qilinishida, Vazirlar Mahkamasida ishlab chiqilishi va koʻrib chiqilishida ishtirok etish; “Normativ-huquqiy hujjatlar toʻgʻrisida”gi, “Qonun loyihalarini tayyorlash va ularni Oʻzbekiston Respublikasi Oliy majlisining Qonunchilik palatasiga kiritish tartibi toʻgʻrisida”gi Oʻzbekiston Respublikasi Qonunlari va Vazirlar Mahkamasining 2016-yil 17-oktabrdagi 345-son qarori bilan tasdiqlangan Davlat va xoʻjalik boshqaruvi organlari, mahalliy ijro etuvchi hokimiyat organlarining qonun loyihalariga doir faoliyatining namunaviy reglamentiga muvofiq Agentlikning qonun ijodkorligi faoliyatini tashkil qilish; Agentlikka taqdim etilgan takliflarning va normativ-huquqiy hujjatlar loyihalarining toʻliq va har tomonlama koʻrib chiqilishini taʼminlash, ularning moliyaviy, iqtisodiy, huquqiy va boshqa xil ekspertizadan puxta oʻtkazilishini, shuningdek, Vazirlar Mahkamasi Reglamentida va Oʻzbekiston Respublikasi Prezidenti Administratsiyasining Reglamentida belgilangan muddatlarda kelishilishini (vizalanishini) taʼminlash; Oʻzbekiston Respublikasining Aviatsiya maʼmuriyati vakolatlari doirasiga kiradigan fuqaro va eksperimental aviatsiya havo kemalari parvozlarining xavfsizligini taʼminlash boʻyicha Oʻzbekiston Respublikasining aviatsiya qoidalarini tasdiqlash; Xalqaro fuqaro aviatsiyasi tashkiloti (IKAO) standartlarini aviatsiya qoidalariga tatbiq etish toʻgʻrisida qaror qabul qilish; Xalqaro fuqaro aviatsiyasi tashkiloti (IKAO) standartlari (SARPS/PANS/SUPPS) va aviatsiya qoidalari amaliyoti oʻrtasidagi muhim farqlarni aniqlash hamda ularni Oʻzbekiston Respublikasi Aeronavigatsiya maʼlumotlari toʻplamida eʼlon qilish tartibini ishlab chiqish va ijrosini taʼminlash; Agentlik rahbarlari va xodimlarining xizmat safarlarini Oʻzbekiston Respublikasi Prezidentining “Mansabdor shaxslarni xorijiy mamlakatlarga chiqishi tartibini takomillashtirish toʻgʻrisida” 2014-yil 5-martdagi PQ-2142-son va “Xorijiy xizmat safarlarida boʻlishning samaradorligi va xorijiy delegatsiyalarning Oʻzbekiston Respublikasiga safarini tashkillashtirish uchun mansabdor shaxslarning shaxsiy javobgarligini yanada oshirish boʻyicha chora-tadbirlar toʻgʻrisida” 2017-yil 3-avgustdagi PQ-3170-son qarorlarining talablariga toʻliq muvofiq ravishda tashkil etish, xizmat safarlarining asoslanganligi, samaradorligi va natijadorligini, xizmat safarlariga ajratiladigan mablagʻlardan maqsadli va oqilona foydalanishni taʼminlash; oʻz oʻrinbosari va tarkibiy tuzilmalar rahbarlari faoliyatining samaradorligi va natijadorligining tanqidiy tahlilini muntazam oʻtkazish, Agentlik majlislarida ularning shaxsiy hisobotlarini eshitish, muhokama yakunlari boʻyicha zarur choralar koʻrish; Agentlik xodimlarini ragʻbatlantirish va intizomiy javobgarlikka tortish masalalarini hal qilish, oʻz oʻrinbosarini ragʻbatlantirish va intizomiy javobgarlikka tortish masalalarini, shu jumladan kelgusida uning egallab turgan lavozimida qolish-qolmasligining maqsadga muvofiqligi masalalarini koʻrib chiqish boʻyicha takliflar kiritish, uning shaxsiy javobgarligini oshirish boʻyicha tizimli choralarni amalga oshirish; Vazirlar Mahkamasining 2022-yil 14-oktabrdagi 595-son qarori bilan tasdiqlangan Davlat fuqarolik xizmatchilari odob-axloqining namunaviy qoidalari asosida tasdiqlanadigan Agentlik xodimlarining odob-axloq qoidalari (keyingi oʻrinlarda — Agentlik xodimlarining odob-axloq qoidalari) talablariga Agentlik xodimlarining rioya etishini taʼminlash “Korrupsiyaga qarshi kurash toʻgʻrisida”gi Oʻzbekiston Respublikasi Qonuni talablariga muvofiq Agentlikda korrupsiya va boshqa huquqbuzarliklarning oldini olish boʻyicha chora-tadbirlar koʻrish, shuningdek, huquqni qoʻllash amaliyoti va qonunchilikni takomillashtirish boʻyicha choralarni ishlab chiqish va amalga oshirish yoʻli bilan ularning sodir boʻlishiga olib keladigan sabab va sharoitlarni aniqlash va tahlil qilish; Agentlik ishini tashkil qilishning zamonaviy shakllari joriy etilishini taʼminlash; aholi va tadbirkorlik subyektlari bilan oʻzaro hamkorlikni amalga oshirishda, shu jumladan, “yagona darcha” tamoyilini joriy qilish hamda “Elektron hukumat toʻgʻrisida”gi Oʻzbekiston Respublikasi Qonunini amalga oshirish doirasida zamonaviy axborot-kommunikatsiya texnologiyalaridan foydalanish orqali davlat xizmatlari koʻrsatishning samaradorligi, sifati va ochiqligini oshirish; jismoniy va yuridik shaxslarning murojaatlarini koʻrib chiqish, aholi bilan ochiq va bevosita muloqotni yoʻlga quyish boʻyicha samarali ishlarni tashkil etish, “Jismoniy va yuridik shaxslarning murojaatlari toʻgʻrisida”gi Oʻzbekiston Respublikasi Qonunida belgilangan muddatlar va tartibda muntazam ravishda shaxsiy qabullarni, shu jumladan joylarga borgan holda jismoniy shaxslarni va yuridik shaxslarning vakillari qabulini muntazam oʻtkazish; Oʻzbekiston Respublikasi Prezidentining Xalq qabulxonalari bilan oʻzaro samarali hamkorlikni tashkil etish, Agentlik rahbarlari va xodimlarining ular faoliyatida faol ishtirokini yoʻlga qoʻyish, Oʻzbekiston Respublikasi Prezidentining Virtual qabulxonasidan kelib tushadigan jismoniy va yuridik shaxslar murojaatlarining oʻz vaqtida va toʻliq koʻrib chiqilishini taʼminlash; davlat siri toifasiga kiritilgan va maxfiy axborot bilan ishlashda qonunchilik talablariga rioya qilish; Agentlikning moliya-xoʻjalik faoliyatini rejalashtirish va tashkil etish; Agentlik apparatining tarkibiy boʻlinmalari toʻgʻrisidagi nizomlarni belgilangan tartibda tasdiqlash; Agentligining shtat jadvalini, shuningdek, xarajatlar smetasini Oʻzbekiston Respublikasining Transport vazirligi va Moliya vazirligi bilan kelishilgan holda tasdiqlash; Transport vazirligi bilan kelishgan holda belgilangan umumiy shtatlar soni doirasida Agentlik tuzilmasiga oʻzgartirishlar kiritish; Agentlik xodimlari bajarishi majburiy boʻlgan buyruqlar qabul qilish va koʻrsatmalar berish, shuningdek, ularning bajarilishini belgilangan tartibda nazorat qilish; Transport vazirligi topshirigʻiga asosan davlat organlarida va boshqa tashkilotlarda, shuningdek, davlat organlari, xalqaro tashkilotlar va xorijiy mamlakatlar vakillari ishtirokida oʻtkaziladigan rasmiy tadbirlarda Agentlik nomidan vakillik qilish; Transport vazirligi topshirigʻiga asosan fuqaro aviatsiyasi va eksperimental aviatsiya faoliyati sohasida muzokaralar olib borish, ikki tomonlama va koʻp tomonlama bitimlarni imzolash; qonun hujjatlariga muvofiq boshqa vakolatlarni amalga oshirish. 20. Quyidagilar Agentlik direktori oʻrinbosarining asosiy funksional majburiyatlari hisoblanadi: Oʻzbekiston Respublikasi Konstitutsiyasi va qonunlarining, shuningdek, boshqa normativ-huquqiy hujjatlarning talablariga rioya qilish; Agentlik direktori vaqtinchalik boʻlmaganda tegishli buyruq asosida uning vazifalarini bajarish; Agentlikning oʻzi mutasaddilik qiladigan tarkibiy tuzilmalari faoliyatini muvofiqlashtirish, nazorat va bevosita rahbarlik qilish, ularning xodimlari oʻrtasida vazifalarni taqsimlash; Agentlik faoliyatining oʻzi mutasaddilik qiladigan yoʻnalishlari boʻyicha Agentlik faoliyatini yanada takomillashtirish boʻyicha Oʻzbekiston Respublikasi Prezidentining hujjatlari, Vazirlar Mahkamasi va Transport vazirligi qarorlari bilan tasdiqlangan kompleks dastur va kompleks chora-tadbirlar ijrosini tanqidiy va chuqur tahlil qilish; mutasaddilik qilinadigan tarkibiy tuzilmalar tomonidan prognoz koʻrsatkichlarga soʻzsiz erishilishi boʻyicha amaliy choralar koʻrish, boʻlinma rahbarlarining hisobotlarini muntazam tinglab borish va belgilangan koʻrsatkichlarga erishish uchun ularning shaxsiy javobgarligini oshirish; mutasaddilik qiladigan tarkibiy tuzilmalar rahbarlarining ish rejalarini tasdiqlash, ularning bajarilishi yuzasidan nazoratni taʼminlash; Oʻzbekiston Respublikasi Prezidenti, Vazirlar Mahkamasi va Transport vazirligi hujjatlari va topshiriqlarini bajarishni taʼminlash, shuningdek, Oʻzbekiston Respublikasi Prezidentining “Oʻzbekiston Respublikasi Prezidentining hujjatlari va topshiriqlari samarali va natijali ijro etilishi, shuningdek, ijro intizomi mustahkamlanishi uchun Oʻzbekiston Respublikasi Prezidenti Davlat maslahatchilarining, Vazirlar Mahkamasi va uning komplekslari, davlat va xoʻjalik boshqaruvi organlari, shuningdek, barcha darajalardagi hokimliklar rahbarlarining shaxsiy javobgarligi toʻgʻrisida” 2017-yil 11-apreldagi PQ-2881-son va “Davlat organlari va tashkilotlarida ijro intizomini yanada mustahkamlash chora-tadbirlari toʻgʻrisida” 2018-yil 5-oktabrdagi PQ-3962-son qarorlariga hamda Vazirlar Mahkamasining “Ijro intizomini mustahkamlash chora-tadbirlari toʻgʻrisida” 1999-yil 12-yanvardagi 12-son qaroriga muvofiq ijro intizomini mustahkamlash boʻyicha kompleks amaliy chora-tadbirlarni amalga oshirish, topshiriqlarning oʻz vaqtida va sifatli bajarilishi uchun Agentlikning mutasaddilik qilinadigan tarkibiy tuzilmalar xodimlarining shaxsiy javobgarligini oshirish choralarini koʻrish; Agentlik qarorlarining, Agentlik direktori buyruqlari va topshiriqlarining oʻz vaqtida va sifatli bajarilishini taʼminlash; mutasaddilik qilinadigan tarkibiy tuzilmalarda kadrlarni tanlash va joy-joyiga qoʻyish boʻyicha Agentlik direktoriga takliflar taqdim etish, shuningdek, ularning professionalizmi, salohiyati, amaliy tajribasi, ishchanlik va maʼnaviy-axloqiy sifatlarining yuksak darajasi kafolatlanganligini taʼminlash, kasbiy malakasini oshirish boʻyicha choralar koʻrish, mutasaddilik qilinadigan tarkibiy tuzilmalarda kadrlar zaxirasini shakllantirish; mutasaddilik qilinadigan tarkibiy tuzilmalar tomonidan normativ-huquqiy hujjatlarning sifatli ishlab chiqilishini tashkil etish, Agentlikning tarkibiy tuzilmalarida tayyorlangan hujjat loyihalarini keyinchalik Agentlik rahbariyati tomonidan koʻrib chiqilishi, imzolanishi (viza qoʻyilishi) uchun koʻrib chiqish va viza qoʻyish, Vazirlar Mahkamasining Reglamenti va Oʻzbekiston Respublikasi Prezidenti Administratsiyasining Reglamentiga qatʼiy muvofiq holda Transport vazirligiga oʻz vaqtida kiritilishini taʼminlash, shuningdek, Agentlik direktorining topshirigʻiga binoan normativ-huquqiy hujjatlarni Transport vazirligi va Vazirlar Mahkamasida ishlab chiqilishida ishtirok etish; Agentlikka kiritilgan takliflar va taqdim etilgan normativ-huquqiy hujjatlarning loyihalarini toʻliq va har tomonlama koʻrib chiqish; xizmat safarlarini Oʻzbekiston Respublikasi Prezidentining “Mansabdor shaxslarni xorijiy mamlakatlarga chiqishi tartibini takomillashtirish toʻgʻrisida” 2014-yil 5-martdagi PQ-2142-son va “Xorijiy xizmat safarlarida boʻlishning samaradorligi va xorijiy delegatsiyalarning Oʻzbekiston Respublikasiga safarini tashkillashtirish uchun mansabdor shaxslarning shaxsiy javobgarligini yanada oshirish boʻyicha chora-tadbirlar toʻgʻrisida” 2017-yil 3-avgustdagi PQ-3170-son qarorlarining talablariga toʻliq muvofiq ravishda amalga oshirish, xizmat safarlarining asoslanganligi, samaradorligi va natijadorligini, xizmat safarlariga ajratiladigan mablagʻlardan maqsadli va oqilona foydalanishni taʼminlash; mutasaddilik qilinadigan tarkibiy boʻlinmalarning rahbarlari va xodimlari faoliyatining samaradorligi va natijadorligini muntazam tanqidiy tahlil qilish, Agentlik majlislarida ularning shaxsiy hisobotlarini eshitish, muhokama yakunlari boʻyicha zarur choralar koʻrish; faoliyat sohasiga taalluqli masalalar boʻyicha Agentlik faoliyatini takomillashtirish boʻyicha amaliy choralar koʻrish, ushbu sohada qonunchilikni takomillashtirishga doir takliflarni ishlab chiqish va ularni koʻrib chiqish uchun Agentlik direktoriga kiritish; mutasaddilik qilinadigan tarkibiy boʻlinmalarning rahbarlari va xodimlarini ragʻbatlantirish va intizomiy javobgarlikka tortish, shu jumladan ularning egallab turgan lavozimlarida kelgusida qolish-qolmasligining maqsadga muvofiqligi masalalarini koʻrib chiqish boʻyicha takliflarni Agentlik direktoriga kiritish, funksional majburiyatlarini va yuklangan vazifalarni bajarishi yuzasidan ularning shaxsiy javobgarligini oshirish boʻyicha tizimli choralarni amalga oshirish; Agentlik xodimlarining odob-axloq qoidalari talablariga rioya qilishi, mutasaddilik qilinadigan tarkibiy boʻlinmalarning rahbarlari va xodimlari tomonidan koʻrsatilgan qoidalar talablariga rioya etilishini taʼminlash; “Korrupsiyaga qarshi kurash toʻgʻrisida”gi Oʻzbekiston Respublikasi Qonuni talablariga muvofiq Agentlikda korrupsiya va boshqa huquqbuzarliklarning oldini olish boʻyicha chora-tadbirlar koʻrish, shuningdek, huquqni qoʻllash amaliyoti va qonunchilikni takomillashtirish boʻyicha choralarni ishlab chiqish va amalga oshirish yoʻli bilan ularning sodir etishiga olib keladigan sabab va sharoitlarni aniqlash, tahlil qilish, bartaraf etish; davlat xizmatlari koʻrsatishning samaradorligi, sifati va ochiqligini oshirish boʻyicha Agentlik direktoriga takliflar kiritish; jismoniy va yuridik shaxslarning murojaatlarini koʻrib chiqish, aholi bilan ochiq va bevosita muloqotni yoʻlga quyish boʻyicha samarali ishlarni tashkil etish, “Jismoniy va yuridik shaxslarning murojaatlari toʻgʻrisida”gi Oʻzbekiston Respublikasi Qonunida belgilangan muddatda va tartibda shaxsiy qabullarni, jumladan joylarga borgan holda jismoniy shaxslarni va yuridik shaxslar vakillarining qabulini muntazam oʻtkazish; Oʻzbekiston Respublikasi Prezidentining Xalq qabulxonalari bilan oʻzaro samarali hamkorlikni tashkil etish, ularning faoliyatida faol ishtirok etish, Oʻzbekiston Respublikasi Prezidentining Virtual qabulxonasidan kelib tushadigan jismoniy va yuridik shaxslar murojaatlarining oʻz vaqtida va toʻliq koʻrib chiqilishini taʼminlash; davlat siri toifasiga kiritilgan va maxfiy axborot bilan ishlashda qonunchilik talablariga rioya qilish. 21. Quyidagilar Agentlik tarkibiy tuzilmalari rahbarlarining funksional vazifalari hisoblanadi: Oʻzbekiston Respublikasi Konstitutsiyasi va qonunlarining, shuningdek, boshqa normativ-huquqiy hujjatlarning talablariga rioya qilish; tarkibiy tuzilmalarning faoliyatiga bevosita rahbarlik qilish, ushbu boʻlinmalarga yuklangan vazifa va funksiyalarning bajarilishini tashkillashtirish; prognoz koʻrsatkichlari bajarilishini tizimli tahlil qilish hamda Agentlik direktorining oʻrinbosariga tarkibiy tuzilmalar tomonidan ushbu koʻrsatkichlarga soʻzsiz erishilishiga qaratilgan qoʻshimcha choralarni qabul qilish boʻyicha takliflarni koʻrib chiqish uchun kiritish; Oʻzbekiston Respublikasi Prezidenti, Vazirlar Mahkamasi va Transport vazirligi hujjatlari va topshiriqlarini bajarishni taʼminlash, shuningdek, Oʻzbekiston Respublikasi Prezidentining “Oʻzbekiston Respublikasi Prezidentining hujjatlari va topshiriqlari samarali va natijali ijro etilishi, shuningdek, ijro intizomi mustahkamlanishi uchun Oʻzbekiston Respublikasi Prezidenti Davlat maslahatchilarining, Vazirlar Mahkamasi va uning komplekslari, davlat va xoʻjalik boshqaruvi organlari, shuningdek, barcha darajalardagi hokimliklar rahbarlarining shaxsiy javobgarligi toʻgʻrisida” 2017-yil 11-apreldagi PQ-2881-son va “Davlat organlari va tashkilotlarida ijro intizomini yanada mustahkamlash chora-tadbirlari toʻgʻrisida” 2018-yil 5-oktabrdagi PQ-3962-son qarorlariga hamda Vazirlar Mahkamasining “Ijro intizomini mustahkamlash chora-tadbirlari toʻgʻrisida” 1999-yil 12-yanvardagi 12-son qaroriga muvofiq ijro intizomini mustahkamlash boʻyicha kompleks amaliy chora-tadbirlarni amalga oshirish, topshiriqlarning oʻz vaqtida va sifatli bajarilishi uchun Agentlikning mutasaddilik qilinadigan tarkibiy tuzilmalar xodimlarining shaxsiy javobgarligini oshirish choralarini koʻrish; Agentlik qarorlari, Agentlik direktori va uning oʻrinbosarining buyruqlari va topshiriqlarining oʻz vaqtida va sifatli ijrosini taʼminlash; tarkibiy boʻlinmalarning ish rejalari ishlab chiqilishini, tasdiqlash uchun kiritilishini taʼminlash, ularda koʻrsatilgan vazifalar va tadbirlarning sifatli bajarilishini taʼminlash; tarkibiy boʻlinmalar faoliyati masalalari boʻyicha qonunchilikni takomillashtirishga doir takliflar ishlab chiqish va ularni koʻrib chiqish uchun Agentlik rahbariyatiga kiritish; tarkibiy tuzilmalarda kadrlarni tanlash va joy-joyiga qoʻyish boʻyicha Agentlik direktorining oʻrinbosariga koʻrib chiqish uchun takliflar taqdim etish, ularning professionalizmi, salohiyati, amaliy tajribasi, ishchanlik va maʼnaviy-axloqiy sifatlarining yuksak darajasi kafolatlanganligini taʼminlash, professional malakasini oshirish boʻyicha choralar koʻrish, tarkibiy tuzilmalarda kadrlar zaxirasini shakllantirish; tarkibiy tuzilmalar tomonidan normativ-huquqiy hujjatlarning sifatli ishlab chiqilishini tashkil etish, Agentlikning tarkibiy tuzilmalarida tayyorlangan hujjat loyihalarini keyinchalik Agentlik direktori tomonidan koʻrib chiqilishi, imzolanishi (vizalanishi) uchun koʻrib chiqish va viza qoʻyish, Vazirlar Mahkamasining Reglamenti va Oʻzbekiston Respublikasi Prezidenti Administratsiyasining Reglamentiga qatʼiy muvofiq holda Transport vazirligiga oʻz vaqtida kiritilishini taʼminlash, Agentlik rahbariyatining topshirigʻiga binoan normativ-huquqiy hujjatlarni Transport vazirligida koʻrib chiqilishida ishtirok etish; Agentlikka kiritilgan takliflar va taqdim etilgan normativ-huquqiy hujjatlarning loyihalarini toʻliq va har tomonlama koʻrib chiqish; xizmat safarlarini Oʻzbekiston Respublikasi Prezidentining “Mansabdor shaxslarni xorijiy mamlakatlarga chiqishi tartibini takomillashtirish toʻgʻrisida” 2014-yil 5-martdagi PQ-2142-son va “Xorijiy xizmat safarlarida boʻlishning samaradorligi va xorijiy delegatsiyalarning Oʻzbekiston Respublikasiga safarini tashkillashtirish uchun mansabdor shaxslarning shaxsiy javobgarligini yanada oshirish boʻyicha chora-tadbirlar toʻgʻrisida” 2017-yil 3-avgustdagi PQ-3170-son qarorlarining talablariga toʻliq muvofiq ravishda amalga oshirish, xizmat safarlarining asoslanganligi, samaradorligi va natijadorligini, xizmat safarlariga ajratiladigan mablagʻlardan maqsadli va oqilona foydalanishni taʼminlash; tarkibiy boʻlinmalarning xodimlari faoliyatining samaradorligi va natijadorligini muntazam tanqidiy tahlil qilish, majlislarda ularning shaxsiy hisobotlarini eshitish, muhokama yakunlari boʻyicha zarur choralar koʻrish; Agentlik xodimlarining odob-axloq qoidalari talablariga rioya qilishi, mutasaddilik qilinadigan tarkibiy boʻlinmalarning xodimlari tomonidan koʻrsatilgan qoidalar talablariga rioya etilishini taʼminlash; “Korrupsiyaga qarshi kurash toʻgʻrisida”gi Oʻzbekiston Respublikasi Qonuni talablariga muvofiq tarkibiy boʻlinmalarda korrupsiya va boshqa huquqbuzarliklarning oldini olish boʻyicha chora-tadbirlar koʻrish, shuningdek, huquqni qoʻllash amaliyoti va qonunchilikni takomillashtirish boʻyicha choralarni ishlab chiqish va amalga oshirish yoʻli bilan ularning sodir boʻlishiga olib keladigan sabab va sharoitlarni aniqlash, tahlil qilish, bartaraf etish; davlat xizmatlari koʻrsatishning samaradorligi, sifati va ochiqligini oshirish boʻyicha Agentlik direktoriga takliflar kiritish; jismoniy va yuridik shaxslarning murojaatlarini koʻrib chiqish, aholi bilan ochiq va bevosita muloqotni yoʻlga quyish, “Jismoniy va yuridik shaxslarning murojaatlari toʻgʻrisida”gi Oʻzbekiston Respublikasi Qonunida belgilangan muddatda va tartibda shaxsiy qabullarni, jumladan, joylarga borgan holda jismoniy shaxslarni va yuridik shaxslar vakillarining qabulini muntazam oʻtkazish; Agentlik rahbarlarining topshirigʻiga asosan Oʻzbekiston Respublikasi Prezidentining Xalq qabulxonalari bilan oʻzaro samarali hamkorlikni tashkil etish, ularning faoliyatida faol ishtirok etish, Oʻzbekiston Respublikasi Prezidentining Virtual qabulxonasidan kelib tushadigan jismoniy va yuridik shaxslar murojaatlarining oʻz vaqtida va toʻlaqonli koʻrib chiqilishini taʼminlash; davlat siri toifasiga kiritilgan va maxfiy axborot bilan ishlashda qonunchilik talablariga rioya qilish. 22. Agentlik direktori: Agentlikka yuklangan vazifalar va funksiyalarning bajarilishi; mazkur Nizomning 12-bandida nazarda tutilgan Agentlikning javobgarlik sohalari boʻyicha; mazkur Nizomning 19-bandida koʻrsatilgan, oʻz funksional vazifalarining sifatli bajarilishi uchun shaxsan masʼuldir. 23. Agentlik direktorining oʻrinbosari: mutasaddilik qilinadigan tarkibiy boʻlinmalarda Agentlikka yuklangan vazifalar va funksiyalarning bajarilishi; mutasaddilik qilinadigan masalalar boʻyicha mazkur Nizomning 12-bandida nazarda tutilgan Agentlikning javobgarlik sohalari boʻyicha; mazkur Nizomning 20-bandida koʻrsatilgan oʻz funksional vazifalarining sifatli bajarilishi uchun shaxsan masʼuldir. 24. Agentlikning tarkibiy tuzilmalarining rahbarlari: tegishli tarkibiy boʻlinmalarga yuklangan vazifalar va funksiyalarning bajarilishi; mazkur Nizomning 21-bandida koʻrsatilgan oʻz funksional vazifalarining sifatli bajarilishi uchun shaxsan masʼuldir. 25. Agentlik faoliyati samaradorligi muntazam baholanishi lozim. 26. Agentlik faoliyatining samaradorligi va natijadorligi Oʻzbekiston Respublikasining transport vaziri tasdiqlaydigan Agentlik faoliyatining samaradorligi va natijadorligini baholash mezonlari va ishchi indikatorlari asosida baholanadi. 27. Agentlik faoliyatining samaradorligi va natijadorligini baholash yakunlariga koʻra quyidagi choralar koʻriladi: Agentlik rahbarlari va xodimlarini ragʻbatlantirish (mukofotlash) yoki ularga nisbatan intizomiy javobgarlikning tegishli choralarini koʻrish; aniqlangan kamchiliklarni bartaraf etish va Agentlik faoliyatini yanada takomillashtirish. 28. Agentlik faoliyatining samaradorligi va natijadorligini baholash tartibi va uslubi qonun hujjatlari bilan belgilanadi. 29. Agentlikning moddiy-texnik taʼminoti, xodimlari mehnatiga haq toʻlash va moddiy ragʻbatlantirish toʻlovlari Oʻzbekiston Respublikasi Davlat budjeti, Transport vazirligi huzuridagi Fuqaro aviatsiyasi agentligini rivojlantirish jamgʻarmasi mablagʻlari va qonun hujjatlari bilan taqiqlanmagan boshqa mablagʻlar hisobidan amalga oshiriladi. 30. Agentlik xodimlarining ish haqi lavozim maoshi, mukofot, qoʻshimcha toʻlov, ustama va qonunchilikda nazarda tutilgan boshqa toʻlovlardan iborat boʻladi. 31. Agentlik qonun hujjatlarida belgilangan tartibda qayta tashkil etiladi va tugatiladi. 1. Vazirlar Mahkamasining “Oʻzbekiston Respublikasi Parvozlar xavfsizligini nazorat qilish davlat inspeksiyasini tashkil etish toʻgʻrisida” 1998-yil 16-iyundagi 255-son qarori. 2. Vazirlar Mahkamasining “Transport sohasidagi faoliyatning ayrim turlarini litsenziyalash toʻgʻrisidagi nizomlarni tasdiqlash haqida” 2003-yil 21-avgustdagi 360-son qaroriga (Oʻzbekiston Respublikasi QT, 2003-y., 8-son, 73-modda) 9-ilovaning II-boʻlimi 1-bandi. 3. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida” 2005-yil 22-yanvardagi 28-son qaroriga (Oʻzbekiston Respublikasi QT, 2005-y., 1-son, 3-modda) ilovaning 2-bandi. 4. Vazirlar Mahkamasining “Oʻzbekiston Respublikasi Vazirlar Mahkamasining “Oʻzbekiston Respublikasi parvozlar xavfsizligini nazorat qilish davlat inspeksiyasi faoliyatini takomillashtirish chora-tadbirlari toʻgʻrisida” 2004-yil 26-fevraldagi 90-son hamda “Oʻzbekiston Respublikasi parvozlar xavfsizligini nazorat qilish davlat inspeksiyasini tashkil etish toʻgʻrisida” 1998-yil 16-iyundagi 255-son qarorlariga oʻzgartirishlar kiritish haqida” 2012-yil 26-martdagi 84-son qarori (Oʻzbekiston Respublikasi QHT, 2012-y., 13-son, 143-modda). 5. Vazirlar Mahkamasining “Oʻzbekiston Respublikasi Vazirlar Mahkamasi huzuridagi Yoʻl-qurilish ishlari sifatini nazorat qilish Davlat inspeksiyasi faoliyatini tashkil etish toʻgʻrisida” 2017-yil 31-martdagi 166-son qarori (Oʻzbekiston Respublikasi QT, 2017-y., 3-son, 36-modda). 6. Vazirlar Mahkamasining “Oʻzbekiston Respublikasi Parvozlar xavfsizligini nazorat qilish davlat inspeksiyasi toʻgʻrisidagi nizomni tasdiqlash haqida” 2017-yil 2-sentabrdagi 692-son qarori (Oʻzbekiston Respublikasi QT, 2017-y., 9-son, 195-modda). 7. Vazirlar Mahkamasining “Oʻzbekiston Respublikasi Temir yoʻllarda yuk va yoʻlovchilar tashish xavfsizligini nazorat qilish davlat inspeksiyasi faoliyatini tashkil etish toʻgʻrisida” 2017-yil 28-noyabrdagi 948-son qarori (Oʻzbekiston Respublikasi QT, 2017-y., 11-son, 275-modda). 8. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisidagi (Oʻzbekiston Respublikasi Prezidentining “Ichki ishlar organlarining faoliyati samaradorligini tubdan oshirish, jamoat tartibini, fuqarolar huquqlari, erkinliklari va qonuniy manfaatlarini ishonchli himoya qilishni taʼminlashda ularning masʼuliyatini kuchaytirish chora-tadbirlari toʻgʻrisida” 2017-yil 10-apreldagi PF-5005-son Farmoni)” 2018-yil 3-maydagi 321-son qaroriga (Oʻzbekiston Respublikasi QT, 2018-y., 5-son, 101-modda) 1-ilovaning 22-bandi. 10. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisidagi (Oʻzbekiston Respublikasi Prezidentining “2017 — 2021-yillarda Oʻzbekiston Respublikasini rivojlantirishning beshta ustuvor yoʻnalishi boʻyicha Harakatlar strategiyasini “Faol tadbirkorlik, innovatsion gʻoyalar va texnologiyalarni qoʻllab-quvvatlash yili”da amalga oshirishga oid davlat Dasturi toʻgʻrisida” 2018-yil 22-yanvardagi PF-5308-son Farmoni)” 2018-yil 8-avgustdagi 637-son qarori (Oʻzbekiston Respublikasi QT, 2018-y., 8-son, 202-modda). 11. Vazirlar Mahkamasining “Oʻzbekiston Respublikasi Parvozlar xavfsizligini nazorat qilish davlat inspeksiyasi toʻgʻrisidagi nizomga oʻzgartirish va qoʻshimcha kiritish toʻgʻrisida (Oʻzbekiston Respublikasining “Oʻzbekiston Respublikasining ayrim qonun hujjatlariga oʻzgartirishlar va qoʻshimchalar kiritish toʻgʻrisida” 2018-yil 18-apreldagi OʻRQ-476-son qonuni)” 2018-yil 9-oktabrdagi 810-son qarori (Oʻzbekiston Respublikasi QT, 2018-y., 10-son, 247-modda). 12. Vazirlar Mahkamasining “Oʻzbekiston Respublikasi Hukumatining baʼzi qarorlarini oʻz kuchini yoʻqotgan deb hisoblash toʻgʻrisidagi (Oʻzbekiston Respublikasi Prezidentining “Tadbirkorlik faoliyati sohasidagi litsenziyalash va ruxsat berish tartib-taomillarini yanada qisqartirish va soddalashtirish, shuningdek, biznes yuritish shart-sharoitlarini yaxshilash chora-tadbirlari toʻgʻrisida” 2018-yil 11-apreldagi PF-5409-son Farmoni)” 2018-yil 15-dekabrdagi 1023-son qaroriga (Oʻzbekiston Respublikasi QT, 2018-y., 12-son, 309-modda) ilovaning 12-bandi.